Diari Oficial de la Generalitat Valenciana


Sumari del DOGV 3647, del 17-12-1999 (1999/10716)

RESOLUCIÓ d'11 de novembre de 1999, del director general d'Urbanisme i Ordenació Territorial, per la qual considera complida la Resolució del conseller d'Obres Públiques, Urbanisme i Transports, de 26 de febrer de 1999, en què ordena la seua publicació.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3647

Data del DOGV
:   17-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10986


Data del document
:   11-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * pla d'urbanisme

RESOLUCIÓ d'11 de novembre de 1999, del director general d'Urbanisme i Ordenació Territorial, per la qual considera complida la Resolució del conseller d'Obres Públiques, Urbanisme i Transports, de 26 de febrer de 1999, en què ordena la seua publicació. [1999/A10352]
  
Vista la Resolució adoptada el 26 de febrer de 1999 pel conseller d'Obres Públiques, Urbanisme i Transports, per la qual s'aprova definitivament la modificació del Pla General d'Ordenació Urbana de Villanueva de Castellón, relativa a la reubicació d'una zona verda davant del cementeri, però se'n supeditava la publicació a la presentació dels plànols diligenciats i de refosa, i es delegava en el subsecretari d'Urbanisme i Ordenació Territorial (director general d'Urbanisme i Ordenació Territorial, segons el Decret 85/1999), perquè verificara el compliment de les condicions establides i ordene la publicació de la resolució.
  
Atés que la nova documentació tramesa per l'Ajuntament de Villanueva de Castellón, segons els informes dels Serveis Territorials d'Urbanisme de València, compleix les condicions establides en la resolució esmentada del conseller d'Obres Públiques, Urbanisme i Transports de 26 de febrer de 1999, es transcriu tot seguit el text íntegre de la resolució
  
«Primer
  
Considerar complida la Resolució del conseller d'Obres Públiques, Urbanisme i Transports de 26 de febrer de 1999.
  
Segon
  
Ordenar la seua publicació en el Diari Oficial de la Generalitat Valenciana.
  
València, 11 de novembre de 1999.- El director general d'Urbanisme i Ordenació Territorial, per substitució (art. 23.3 Decret 85/1999, de 30 de juliol), el secretari general: Gaspar Peral Ribelles.»
  
«Vist l'expedient que fa referència a la modificació del Pla General d'Ordenació Urbana de Villanueva de Castellón, relativa a la reubicació d'una zona verda davant de cementeri, i de conformitat amb els següents
  
Antecedents de fet
  
1. El projecte es va sotmetre a informació pública per mitjà de l'Acord del Ple de l'Ajuntament en la sessió celebrada el dia 16 de novembre de 1998. L'aprovació provisional es va produir automàticament a l'acabament de l'exposició pública, 14 de desembre 1998, ja que no es van presentar al·legacions, com així consta en l'acord plenari i en el certificat del secretari de l'ajuntament.
  
El projecte va ser objecte de suspensió per mitjà de l'Acord de la Comissió Territorial d'Urbanisme de València, en la sessió celebrada el dia 29 d'octubre de 1998.
  
El 4 i 16 desembre, i 18 de gener de 1999, l'ajuntament presenta una nova documentació relativa a l'esmena de les deficiències indicades en l'acord esmentat de la comissió territorial.
  
2. El projecte consta de memòria justificativa i plànols d'ordenació i refosa.
  
3. Les deficiències que s'indicaren en l'Acord de 29 d'octubre de 1998, de la Comissió Territorial d'Urbanisme de València, en resum, eren les següents:
  
1. Defecte en la tramitació, ja que no s'havia produït l'aprovació provisional.
  
2. Justificació adequada del compliment de l'article 55.3 de la Llei Reguladora de l'Activitat Urbanística, en funció de la superfície edificable i no de la superfície de sòl.
  
3. Preveure l'increment de zones verdes, a causa de l'increment poblacional.
  
4. Calcular l'aprofitament tipus.
  
4. En la nova documentació presentada per l'ajuntament, s'esmenen aquestes deficiències en els termes següents:
  
1. Es redueix l'amplària de l'illa on ara s'ubiquen els nous usos residencials i s'augmenta la que ocupen les zones verdes i els equipaments.
  
2. Presenten el quadre de superfícies construïdes i superficials justificant l'article 55.3 i l'increment de zones verdes.
  
3. Calculen l'aprofitament tipus i el fixen en 1,644844.
  
En aquesta nova documentació el quadre de superfícies és el següent:
  
PGOU Modificació
  
Zona verda 2.730 m2 3.255 m2 (+525,8)
  
Equipament 1.025 m2 1.025 m2
  
ús industrial 3.450 m2t 0 (- 3.450 m2t)
  
ús residencial (ús industrial) 0 + 9.680 m2t
  
ús residencial (per vial) 0 + 1.455 m2t
  
En total hi ha un augment de 7.692 m2t, que tal com es fan els càlculs en el Pla General comporten un augment de 20 habitatges i 72 habitants, i es produeix un increment de 526 metres quadrats en la zona verda per a justificar l'article 55.3.
  
5. El municipi de Villanueva de Castellón té un pla general d'ordenació urbana aprovat definitivament per la Comissió Territorial d'Urbanisme de València, en la sessió celebrada el 31 de gener de 1989.
  
6. La Comissió Informativa de la Comissió Territorial d'Urbanisme de València, en la sessió celebrada el 20 de gener de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
7. La Comissió Territorial d'Urbanisme de València, en la sessió celebrada el 28 de gener de 1999, va adoptar, entre altres, l'acord d'emetre un informe favorable sobre el present expedient i elevar al conseller d'Obres Públiques, Urbanisme i Transports la proposta d'aprovació definitiva d'aquest.
  
8. El Consell Superior d'Urbanisme, substituït pel conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme de València, d'acord amb el que estableix la disposició transitòria novena de la Llei Reguladora de l'Activitat Urbanística, el 25 de febrer de 1999, va emetre informe favorable d'aquest expedient.
  
Fonaments de dret
  
1. Respecte del procediment, en el cas present, s'han observat les prescripcions legalment establides per a les modificacions dels plans generals d'aquesta índole, que estan constituïdes pels articles 38 i concordants per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que estableix l'article 27 de la LRAU. No obstant això, s'haurà de diligenciar i presentar-se plànols de refosa amb les noves determinacions d'acord amb el que especifica l'article 28.2 de la LRAU.
  
3. Quant al fons de l'assumpte, es pretén traslladar una zona verda i una dotació a una mateixa illa, situada davant del cementeri, amb el fi d'aconseguir una pantalla davant el possible impacte visual que puga produir-se.
  
L'illa on es pretén ubicar aquests equipaments es qualifica actualment d'ús industrial. Es proposa canviar aquest ús a residencial i ubicar-lo on es trobaven abans els equipaments, ja que l'ús industrial quedaria deslligat de la resta del polígon.
  
Es proposa també eliminar la prolongació del carrer Filipinas i crear al seu lloc un lleuger eixamplament. A causa de l'estat de consolidació de l'illa resulta molt difícil obrir aquest carrer.
  
A fi de realitzar la gestió de la zona, es delimita una àrea de repartiment constituïda per una única unitat d'execució.
  
4. Atés que hi ha un increment de l'aprofitament es justifica el compliment de l'article 55.3 de la LRAU, ja que per a 72 habitants i unes dotacions de 1,92 metres quadrats per habitant en el sòl urbà que estableix el Pla General d'Ordenació Urbana resulten 138 metres quadrats de zona verda.
  
Com que es produeix un augment de població en 72 habitants, ha de mantenir-se, a més, la proporció fixada en el pla de parc públic, que d'acord amb aquest és de 5 metres quadrats per habitant, i són necessaris 5 x 72 = 360 metres quadrats, que sumats als anteriors fan un total de 498 metres quadrats de zona verda, i són suficients els 525 metres quadrats reservats.
  
5. El conseller d'Obres Públiques, Urbanisme i Transports és l'òrgan competent per a l'aprovació definitiva del present expedient, d'acord amb el que estableix l'article 38.3 de la Llei Reguladora de l'Activitat Urbanística, en relació amb l'article 6.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i concordant aplicació, resolc:
  
Aprovar definitivament la modificació del Pla General d'Ordenació Urbana de Villanueva de Castellón, relativa a la reubicació d'una zona verda davant del cementeri, però supeditar la publicació d'aquesta resolució a la presentació dels plànols diligenciats i de refosa segons s'indica en el fonament de dret segon. Es delega en el subsecretari d'Urbanisme i Ordenació Territorial, perquè una vegada presentada la nova documentació i comprovat que aquesta compleix el que estableix la present resolució n'ordene la publicació.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no cal la notificació individualitzada de la resolució.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que s'estime oportú.»